هوشام
زندگی ءِ نیمون ءَ
کُلّ وتا گوں مشکول اَنت
شپ مسافرے دردے
روچ واهگ ءِ نام اِنت
موسمے بہارانی
الوتے درائی کنت
اهدے آشنانی کنت
چنچو بے سمائی کنت
ساز ، گم بہ بنت سرگم
یاکہ دل بہ بنت مهکم
درد پارسا بنت ایں
ارس هم رزا بنت ایں
شہر بے سما بنت ایں
دیدگانی گمنامیں
منزلانی شوهازگ
راهسرانی امبازگ
شپ دریگ دروازگ
جیڑگانی امبارے دیدگاں درائی کنت
واهگانی شپ دیمیں کنجلاں نگاهاں کنت
کِسّہاں چراگانی
شپ تہار ءَ آس ءَ کنت
دیدگانی هوشام ءَ
واهگ ءِ گلاس ءَ کنت
همّل سالار